স্কুল শিক্ষক-শিক্ষার্থী, জন প্রতিনিধি ও পুলিশ সূত্রে জানা যায়, কলাপাড়ার পূর্ব ধুলাসার গ্রামের সলেমান সোনারের ছেলে নাঈম দীর্ঘদিন ধরে প্রেমের প্রস্তাব দিয়ে আসছিলো ধুলাসার মাধ্যমিক বিদ্যালয়ের নবম শ্রেণির ছাত্রী তুলিকে। ঘটনার সময় তুলি স্কুলে প্রবেশের মুখে স্কুল গেটে বখাটে নাঈম আবার তার পথরোধ করে। কোন কিছু বোঝার আগেই তার পকেটে থাকা চাকু তুলির পেটে ঢুকিয়ে দিয়ে সে পালিয়ে যায়। তাৎক্ষণিক স্কুল শিক্ষার্থী ও শিক্ষকরা তুলিকে উদ্ধার করে কলাপাড়া হাসপাতালে নিয়ে আসে। কিন্তু চাকুটি পেটে ঢুকে থাকায় প্রচন্ড রক্তক্ষরণে তার অবস্থার অবনতি ঘটলে বরিশাল রেফার করা হয়। কলাপাড়া হাসপাতালের মেডিকেল অফিসার ডা. জে এইচ খান লেলীন জানান, লোহার প্রায় ছয় ইঞ্চি ছুরি তার পেটে ঢুকে রয়েছে। তার অবস্থা আশংকাজনক হওয়ায় বরিশাল রেফার করা হয়েছে।